കര്ഷകര്ക്ക് 19500 കോടി രൂപയുടെ ഫണ്ട് നല്കി പ്രധാനമന്ത്രി മോദി 100 വര്ഷത്തിന് ശേഷം രാജ്യത്തിന്റെ ഭാവി തീരുമാനിക്കുന്നത് കര്ഷകരും ഗ്രാമങ്ങളും ന്യൂദല്ഹി: പിഎം കിസാന് പദ്ധതിയുടെ ഭാഗമായി പ്രധാനമന്ത്രി നരേന്ദ്ര മോദി കൃഷിക്കാര്ക്ക് 19500 കോടി രൂപ അനുവദിച്ചു. കോവിഡ് 19 മഹാമാരിക്കാലത്ത് രാജ്യം അവരുടെ കൃഷിക്കാരുടെ കരുത്താണ് കണ്ടതെന്നും പ്രധാനമന്ത്രി പറഞ്ഞു. 9.75 കോടി കൃഷിക്കാര്ക്ക് ഈ തുക വിതരണം ചെയ്യും. റെക്കോഡ് ഉല്പാദനത്തോടെ കോവിഡ് കാലത്തും ഇന്ത്യയുടെ കൃഷിക്കാരുടെ കരുത്ത് നമ്മള് കണ്ടതാണ്. സര്ക്കാരും അവരുടെ കഷ്ടതകള് കുറക്കാന് പരിശ്രമിച്ചു. വിത്തും വളങ്ങളും വിതരണ ചെയ്യാനും കാര്ഷികോല്പന്നങ്ങള് വിപണിയില് എത്തിക്കാനും സര്ക്കാര് എല്ലാ പരിശ്രമങ്ങളും നടത്തി, മോദി പറഞ്ഞു. 2047 ല് ഇന്ത്യയ്ക്ക് സ്വാതന്ത്ര്യം ലഭിച്ച് 100 വര്ഷം തികയുമ്ബോള് രാജ്യത്തിന്റെ ഭാവി തീരുമാനിക്കുന്നത് കര്ഷകരും ഗ്രാമങ്ങളുമായിരിക്കുമെന്ന് പ്രധാനമന്ത്രി നരേന്ദ്ര മോദി പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പ്രധാന്മന്ത്രി കിസാന് സമ്മാന് നിധിയുടെ അടുത്ത ഗഡു വിതരണത്തിന്റെ ഉദ്ഘാടനം നിര്വ്വഹിച്ചതിന് ശേഷം സംസാരിക്കുകയായിരുന്നു അദ്ദേഹം. രാജ്യം 75ാമത് സ്വാതന്ത്ര്യദിനം ആഘോഷിക്കാനൊരുങ്ങുകയാണ്. ഇത് രാജ്യത്തിന്റെ അഭിമാനം കാത്തുസൂക്ഷിക്കേണ്ട കാലം മാത്രമല്ല മറിച്ച് പുതിയ തീരുമാനങ്ങള്ക്കും ലക്ഷ്യങ്ങള്ക്കുമുള്ള അവസരം കൂടിയാണ്. അടുത്ത 25 വര്ഷങ്ങള്ക്ക് ശേഷം രാജ്യം ഏത് രീതിയിലാകണമെന്ന് തീരുമാനിക്കേണ്ടത് ഇപ്പോഴാണെന്നും പ്രധാനമന്ത്രി പറഞ്ഞു. കേന്ദ്ര സര്ക്കാര് പദ്ധതികളുടെ ഗുണഭോക്താക്കളുമായി കഴിഞ്ഞ ദിവസങ്ങളില് ആശയവിനിമയം നടത്തി സര്ക്കാര് ആനുകൂല്യങ്ങള് ജനങ്ങള്ക്ക് ലഭിക്കുന്നുണ്ടെന്ന് ഉറപ്പ് വരുത്തിയതായും പ്രധാനമന്ത്രി വ്യക്തമാക്കി. ഈ പദ്ധതിയിലൂടെ 1,70,000 കോടി രൂപ നേരിട്ട് നെല് കര്ഷകരുടെ അക്കൗണ്ടുകളിലേയ്ക്ക് വിതരണം ചെയ്തു കഴിഞ്ഞു. 85,000 കോടി രൂപ ഗോതമ്ബ് കര്ഷകര്ക്കും ലഭിച്ചിട്ടുണ്ട്. ജമ്മു കശ്മീരില് നിന്നുള്ള കുങ്കുമപ്പൂവ് നാഷണല് അഗ്രികള്ചറല് കോഓപ്പറേറ്റീവ് മാര്ക്കറ്റിംഗ് ഫെഡറേഷനില് ലഭ്യമാക്കാന് സര്ക്കാര് തീരുമാനിച്ചതായും അദ്ദേഹം വ്യക്തമാക്കി. കാര്ഷിക ഉത്പന്നങ്ങളുടെ കയറ്റുതിയില് ചരിത്രത്തിലാദ്യമായി ഇന്ത്യ ആദ്യ പത്ത് രാജ്യങ്ങളുടെ പട്ടികയില് ഇടം പിടിച്ചുവെന്നും പ്രധാനമന്ത്രി കൂട്ടിച്ചേര്ത്തു. കഴിഞ്ഞ ഒന്നര വര്ഷമായി ലോകം കൊറോണയുടെ പിടിയിലാണ്. ഈ കാലഘട്ടത്തില് ഭക്ഷ്യ പദാര്ത്ഥങ്ങള്ക്കുള്ള ആവശ്യം വര്ദ്ധിച്ചിരിക്കുകയാണ്. ധാന്യം, സുഗന്ധവ്യഞ്ജനം, പച്ചക്കറി. പഴം, ജൈവ ഉത്പന്നങ്ങള് എന്നിവയുടെ ആവശ്യമാണ് കൂടുതലായി വര്ദ്ധിച്ചിരിക്കുന്നത്. നിലവിലെ സാഹചര്യം കൂടി കണക്കിലെടുത്ത് രാജ്യത്തെ ചെറുകിട കര്ഷകര്ക്ക് കേന്ദ്ര സര്ക്കാര് പുറത്തിറക്കിയ കാര്ഷിക നയങ്ങളില് മുന്ഗണന നല്കുന്നുണ്ടെന്നും അദ്ദേഹം വ്യക്തമാക്കി. നരേന്ദ്ര മോദി സര്ക്കാറിന്റെ ജനകീയ പദ്ധികളിലൊന്നായ പ്രധാനമന്ത്രി കിസാന് സമ്മാന് നിധി പ്രകാരം 6000 രൂപ കര്ഷക കുടുംബങ്ങള്ക്ക് പ്രതിവര്ഷം നല്കും. മൂന്നു ഘട്ടമായി 2000 രൂപ വീതം അര്ഹരായവരുടെ ബാങ്ക് അക്കൗണ്ടിലേക്ക് നേരിട്ട് ലഭ്യമാക്കുകയാണ്.